Z M L U V A

**o odbornej pomoci č. 01/2022**

uzatvorená v zmysle § 51 Občianskeho zákonníka

medzi

# Čl. I

**Zmluvné strany**

1. Univerzita

so sídlom:

zastúpená:

IČO:

(ďalej len „..“) na strane jednej

**a**

1. Zdravotnícke zariadenie

názov:

so sídlom:

zastúpená:

IČO:

(ďalej len zdravotnícke zariadenie) na strane druhej

**Čl. II**

**Účel a predmet zmluvy**

1. Zmluva o odbornej pomoci sa uzatvára za účelom zvýšenia odbornosti, upevňovania teoretických vedomostí a získavania praktických zručností študentov LF v príslušnom študijnom programe.
2. Predmetom zmluvy je poskytnutie odbornej pomoci formou zabezpečenia odbornej praxe študentov LF UPJŠ Košice v študijnom programe **.....................................**.
3. Odborná pomoc bude poskytnutá bezodplatne.

**Čl. III**

**Termín, rozsah,  miesto a obsah plnenia zmluvy**

1. Odborná prax sa bude zabezpečovať v priebehu mesiacov ................ v rozsahu  podľa bodu 2 tohto článku, študentovi:

Meno a priezvisko:

Dátum narodenia:

Trvale bytom:

1. Rozsah odbornej pomoci:

študenti študijného programu všeobecné lekárstvo

* Prax v termíne od ........... do ..............., t.j. v rozsahu .................... hodín

1. Miestom uskutočňovania odbornej pomoci sú príslušné oddelenia zdravotníckeho zariadenia- ...................................................................................................................................................
2. Obsah odbornej pomoci je konkretizovaný v samostatnej prílohe, ktorá tvorí neoddeliteľnú súčasť tejto zmluvy.

**Čl. IV**

**Práva a povinnosti účastníkov**

1. Zdravotnícke zariadenie oboznámi študentov LF s právami a povinnosťami, s predpismi o bezpečnosti a ochrane zdravia pri práci, o protipožiarnej ochrane a o ochrane utajovaných skutočností.
2. Zdravotnícke zariadenie zabezpečí požadovaný spôsob odborného vedenia študentov počas odbornej pomoci primerane jej cieľom a úlohám.
3. LF oboznámi študentov o ich povinnostiach, a to najmä:
4. dodržiavať právne predpisy, vzťahujúce sa na príslušné zdravotnícke zariadenie (pracovný poriadok organizácie, atď. ...),
5. zodpovedne a iniciatívne sa zapájať do plnenia odborných úloh,
6. zachovávať mlčanlivosť o skutočnostiach, o ktorých sa dozvedia pri vykonávaní odbornej praxe v súlade s príslušnými ustanoveniami zákona NR SR č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v platnom znení,
7. zodpovednosti za škodu, ktorú spôsobia pri vykonávaní odbornej praxe alebo v priamej súvislosti s ňou.

**Čl. V**

**Zodpovednosť za škody**

1. Za škodu spôsobenú na majetku účastníka zmluvy zodpovedá druhý účastník zmluvy podľa § 420 a nasl. OZ, a to aj v prípade, ak ju spôsobili konkrétne fyzické osoby v právnom vzťahu k zodpovednému účastníkovi zmluvy.
2. Za škodu na zdraví pacientov zodpovedá zásadne zdravotnícke zariadenie. V prípade, že škoda na zdraví pacienta bola spôsobená v rámci procesu praktickej výučby, má zdravotnícke zariadenie právo na postih voči LF v rozsahu, v ktorom za vzniknutú škodu zodpovedá LF. Zodpovednosť zamestnancov LF za škodu podľa ZP tým nie je dotknutá. Touto zmluvou rovnako nie je dotknutá ani zodpovednosť za škodu podľa ZP zo strany zamestnancov zdravotníckeho zariadenia.
3. Za škodu spôsobenú návštevníkom zdravotníckeho zariadenia na veciach odložených zodpovedá zdravotnícke zariadenie podľa OZ. V prípade, že táto škoda bola spôsobená zavinením LF, má zdravotnícke zariadenie voči nej právo na postih.
4. Za škodu spôsobenú študentovi LF na veciach odložených zodpovedá LF podľa OZ. V prípade, že táto škoda bola spôsobená zavinením zdravotníckeho zariadenia má LF voči zdravotníckemu zariadeniu právo na postih.
5. Za škodu spôsobenú svojim zamestnancom zodpovedajú účastníci zmluvy týmto svojim zamestnancom podľa ZP. V prípade, že táto škoda bola spôsobená zavinením druhého účastníka zmluvy, má dotknutý účastník zmluvy voči nemu právo na postih.
6. Práva a povinnosti účastníkov zmluvy zo zodpovednosti za vznik prípadných škôd, ktoré nie sú upravené v tejto zmluve sa riadia ustanoveniami príslušných všeobecne záväzných právnych predpisov Slovenskej republiky.

# Čl. VI

**Záverečné ustanovenia**

1. Náklady spojené so stravovaním a ubytovaním si hradia študenti sami.
2. Táto zmluva sa uzatvára na dobu určitú, jej platnosť je obmedzená na obdobie poskytnutia odbornej pomoci.
3. Obidve zmluvné strany uzavierajú túto zmluvu slobodne, vážne a bez tiesne a vyhlasujú, že obsah tejto zmluvy je pre nich určitý a zrozumiteľný.
4. Zmluva sa vyhotovuje v dvoch exemplároch, pričom každý účastník obdrží po jednom vyhotovení.
5. Zmeniť alebo doplniť túto zmluvu možno len písomne na základe súhlasných prejavov účastníkov zmluvy.
6. Zmluva nadobúda platnosť a účinnosť dňom podpisu zmluvnými stranami.

V Košiciach dňa ............................. V ..................... dňa ............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. MUDr. Peter Jarčuška, PhD.

dekan fakulty zástupca zdravotníckeho zariadenia